РАСЛЫЙМ:

Татарстан Республикасы

Мөфтие

К.И.Сәмигуллин

\_\_\_\_\_\_\_\_\_\_\_\_\_

**«Оедым мин ошбу имамга...» журналист эшләре конкурсын**

**уздыру турында**

**Нигезләмә**

**Конкурсны оештыручы:**

Үзәкләшкән дини оешма – Татарстан Республикасы мөселманнары Диния нәзарәте (алга таба ТР МДН)

**1. Конкурсны үткәрүнең максатлары һәм бурычлары:**

1.1. Максаты – җәмгыятьтә имамнарның дәрәҗәсен күтәрү, имамнарны дини эшчәнлекнең нәтиҗәлелеген арттырырга кызыксындыру.

1.2. Конкурсның бурычлары – мәчет имамнарының эшчәнлеген уңай яктыртуга юнәлдерелгән иң яхшы журналист материалларын билгеләү, әлеге тематикага караган мәгълүмати материалларның һөнәри дәрәҗәсен һәм сыйфатын күтәрү, җәмәгатьчелек һәм массакүләм мәгълүмат чаралары игътибарын дин әһелләре проблемаларына юнәлдерү.

**2. Конкурсны үткәрү тәртибе:**

2.1. Конкурс турында хәбәр һәм Конкурс турында Нигезләмә конкурсны оештыручының рәсми сайтында (dumrt.ru) игълан ителә.

2.2. Конкурста түбәндәге төп номинацияләргә туры килгән материаллар катнаша ала:

- «Иң яхшы телевизион материал»

- «Иң яхшы радиорепортаж»

- «Басма чараларда иң яхшы язма»

- «Иң яхшы интернет-язма»

- «Иң яхшы фото/видеорепортаж»

2.3 Конкурста катнашучылар: федераль, республика, район, шәһәр электрон, басма, телевидение, радио массакүләм мәгълүмат чараларының журналистлары һәм иҗат берләшмәләре.

2.4. Конкурста катнашу өчен түбәндәге таләпләргә җавап биргән журналист материаллары кабул ителә:

• материаллар 2019 елның 1 гыйнварыннан 1 июленә кадәр вакыт аралыгында массакүләм мәгълүмат чарасында басылып чыгарга һәм басылып чыгу турында раслаучы документ белән бергә тапшырылырга тиеш (чыгу вакытын күрсәтә торган скан, эфир белешмәсе);

• материаллар татар яки рус телләрендә эшләнгән булырга тиеш;

• материалларның жанры билгеләнми;

• материалның эчтәлеге, формасы һәм язу стилистикасы конкурс турындагы Нигезләмәнең 3.5 пунктында күрсәтелгән критерийларга туры килергә тиеш;

• басма материалларның күләме кимендә буш араларны кертеп 3500 билге булырга тиеш;

• аудио һәм видеоматериалларның хронометражы кимендә 3 минут булырга тиеш;

• видео - һәм аудиоматериаллар текстка күчерелгән вариант белән бирелергә тиеш;

• массакүләм мәгълүмат чараларында реклама хокукларында бирелгән материаллар конкурста катнашу өчен кабул ителми;

• конкурста катнашучы эшләр түбәндәге форматларда тапшырыла: басма һәм интернет-язмалар - \*.doc, \*.docx, видеофайллар - \*.avi, аудиофайллар - \*.mp3)

2.5. Бер автор конкурста берничә номинациядә катнаша ала.

2.6. Конкурста катнашу өчен конкурс турындагы Нигезләмәнең Кушымтасында күрсәтелгән гариза тапшырыла. Гаризага журналистның эше, видео һәм фотолар, аларның басмага яки эфирга чыгуын раслаучы документлар беркетелә.

Материаллар һәм гариза “«Оедым мин ошбу имамга...» конкурсына” дигән тамга белән 2019 елның 1 июленнән дә соңга калмыйча түбәндәге адреска юллана: Казан шәһәре, Габдулла Тукай урамы, 38 нче йорт (Татарстан Республикасы мөселманнары Диния нәзарәтенең матбугат хезмәте бүлеге).

Әлеге Нигезләмәдә телгә алынган таләпләргә җавап бирмәгән һәм формага туры килмәгән, тулы булмаган гаризалар, конкурста катнашу өчен кабул ителми.

Элемтә өчен телефон: (843) 237-59-39.

Конкурс эшләрен кабул итүнең соңгы көне – **2019 елның 1 июле.**

2.7. Конкурска тәкъдим ителгән материаллар рецензияләнми, түләнми һәм кире кайтарылмый.

2.8. Конкурсны оештыручылар материалны бастыру, тарату һәм тиражлау, шулай ук конкурска килгән материалларны интернет челтәренә кую хокукына ия (авторлыкны күрсәтүче сылтама биреп һәм массакүләм мәгълүмат чарасын күрсәтеп. Гонорар түләнми).

**3. Иҗади эшләрне бәяләү һәм конкурска йомгак ясау**

 3.1. Конкурста җиңүчеләр 2019 елның 31 августыннан да соңга калмый билгеләнә.

3.2. Конкурсны оештыручы жюри составын төзи.

3.3. Жюри конкурска килгән материалларны әлеге Нигезләмәнең 2.2.нче пунктында күрсәтелгән номинацияләр нигезендә карый.

3.4. Жюри әгъзалары һәрбер материалга әлеге Нигезләмәнең 3.5 нче пунктында күрсәтелгән критерийларны исәпкә алып 1дән алып 10га кадәр балл куя.

3.5. Конкурс эшләренә бәя биргәндә түбәндәгеләр исәпкә алына:

* билгеләнгән темага туры килүе;
* материалның мәгълүматларга бай булуы, теманың яктыртылышы;
* язу стиле һәм материалны бирү осталыгы, аудиториягә йогынтысы;
* мәгълүматны гадел бирү;
* язмалардагы кызыклы геройлар;
* язмаларның саны.

 3.6. Һәрбер номинациядә иң яхшы итеп жюри әгъзалары биргән бәяләр буенча иң күп балл җыйган материал таныла. Шундый материалларның авторлары конкурсның җиңүчеләре була.

3.7. Берничә материал иң күп (максималь) балл җыйган очракта материалга жюри әгъзалары тарафыннан югары бәя бирүчеләрнең саны исәпкә алына.

 3.8. Конкурсны үткәрү нәтиҗәләре буенча түбәндәгеләр билгеләнә:

- «Иң яхшы телевизион материал»

- «Иң яхшы радиорепортаж»

- «Басма чарада иң яхшы язма»

- «Иң яхшы интернет-язма»

- «Иң яхшы фото/видеорепортаж»

3.9. Һәрбер махсус номинация буенча жюри бер җиңүче билгели.

3.10. Конкурста җиңүче дип танылган материал авторлары дипломнар һәм акчалата бүләкләргә ия була:

- «Иң яхшы телевизион материал», «Иң яхшы радиорепортаж», «Басма чарада иң яхшы язма», «Иң яхшы интернет-язма» номинацияләрендә призерлар дипломнар һәм акчалата премия белән бүләкләнә:

- 1 урын – 40 000 сум,

- 2 урын – 20 000 сум,

- 3 урын – 10 000 сум;

3.11. «Иң яхшы фото/видеорепортаж» номинациясендә бер җиңүче билгеләнә һәм диплом, 20 000 сум күләмендә акчалата премия белән бүләкләнә.

Жюри төп номинацияләргә кермәгән иң яхшы материалларны да билгеләп үтү хокукына ия.

3.12. Жюри номинацияләр буенча иң яхшы материалны билгеләмәү хокукына да ия.

**4. Конкурсның эшче органнары:** конкурсның жюри составы Татарстан Республикасы мөселманнары Диния нәзарәтенең матбугат хезмәте бүлеге һәм оештыручы тарафыннан раслана. Татарстан Республикасы мөселманнары Диния нәзарәтенең матбугат хезмәте бүлеге конкурс турында кирәкле мәгълүматны конкурста катнашучыларга җиткерү буенча оештыру функциясе алып бара, конкурска йомгак ясауны үткәрү буенча оештыру чарасы үткәрә.

«Оедым мин ошбу имамга...»

журналист эшләре конкурсы

Нигезләмәсенә

Кушымта 1

**«Оедым мин ошбу имамга...» журналист эшләре конкурсында**

**катнашу өчен гариза**

|  |  |
| --- | --- |
| **Номинация** |  |
| **Шәһәр, район, авыл** |  |
| **Массакүләм мәгълүмат чарасының исеме** |  |
| **Материалның исеме** |  |
| **Материалның чыгу датасы** |  |
| **Билгеләр (знаклар) саны** *(басма материаллар өчен)* |  |
| **Хронометраж** *(видео- һәм аудиоматериал өчен)* |  |
| **Автор турында белешмә:** |  |
| * паспорт *(туу турында таныклык)* буенча исем-фамилиясе, әтисенең исеме*;*
* Тәхәллүсе *(әгәр дә булса)*
 |  |
| **Автор белән элемтәгә керү чаралары** *(почта адресы, телефоны, e-mail)* |  |
| **Массакүләм мәгълүмат чарасы турында белешмә:** |  |
| **Адрес** *(индекс белән),* **редакциянең телефон номеры** *(шәһәр коды белән)* |  |
| **Гаризага кушымта*** *\*.doc, \*.docx форматында язманың тексты*
* *\*.pdf форматында басылып чыккан материал*
* *\*.avi форматында видеофайл (20 Гб зур булмаган)/*
* *\*.mp3 форматында аудиофайл*
 |  |